Елин Пелин
Весели очички
по Балмонт

chitanka.info

Весели очички —

синчец мил небесен,

букви в редовете

на хубава песен!

Кого сте гледали,

кому сте светили,

без сълзи, без скърби,

тъй чисти и мили?

Препълнени с радост,

сини и игриви —

пращайте сияние,

давайте усмивки!

Пращайте милувки,

небесни звездички,

синчец, маргаритки,

весели очички!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.